
A V I Z  C O M U N

asupra proiectului de Lege pentru aprobarea Ordonanţei de urgenţă 
a Guvernului nr. 32/2006 cu privire la rectificarea bugetului de stat 
pe anul 2006

Proiectul de Lege pentru aprobarea Ordonanţei de urgenţă a Guvernului nr. 32/2006 cu privire la rectificarea bugetului de stat pe anul 2006 (L430/3.05.2006, respectiv, P.L.x. 418/3.05.2006) a fost trimis Comisiei pentru  egalitatea de şanse din Senat, respectiv, Comisiei pentru egalitatea de şanse pentru femei şi bărbaţi din  Camera Deputaţilor, cele două Comisii fiind sesizate pentru aviz. Cu acest proiect de Lege au fost sesizate în fond Comisiile pentru buget, finanţe şi bănci. 

Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

Proiectul de Lege a fost dezbătut în şedinţa comună a Comisiei pentru  egalitatea de şanse a Senatului şi a Comisiei pentru egalitatea de şanse pentru femei şi bărbaţi a Camerei Deputaţilor, din 16 mai 2005. 

La dezbaterea proiectului au participat ca invitaţi: din partea Ministerului Finanţelor Publice, domnul Grigore Ion – director; din partea Consiliului Naţional pentru Combaterea Discriminării, doamna Nicoleta Udrescu – şef serviciu. 
La lucrările Comisiilor au fost prezenţi 5 senatori, din totalul de 11 membri ai Comisiei pentru egalitatea de şanse a Senatului, şi  8 deputaţi, din totalul de 10 membri ai Comisiei pentru egalitatea de şanse pentru femei şi bărbaţi din Camera Deputaţilor.

În urma dezbaterii, membrii celor două Comisii avizează favorabil, în unanimitate, Proiectul de Lege pentru aprobarea Ordonanţei de urgenţă a Guvernului nr. 32/2006 cu privire la rectificarea bugetului de stat pe anul 2006.

